CELEX: 22014D0058
Language: bg
Date: 2014-04-08 00:00:00
Title: Решение на Съвместния комитет на ЕИП № 58/2014 от 8 април 2014 година за изменение на приложение XXI (Статистика) към Споразумението за ЕИП

28.8.2014   
            
            
               BG
            
            
               Официален вестник на Европейския съюз
            
            
               L 256/35
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 58/2014
   от 8 април 2014 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент (ЕС) № 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз (1) следва да бъде включен в Споразумението за ЕИП.
            
         
               (2)
            
            
               Поради това приложение XXI към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   След точка 19ша (Регламент (ЕС) № 193/2011 на Комисията) от приложение XXI към Споразумението за ЕИП се вмъква следното:
   
               „19щ.
            
            
               
                  32013 R 0549: Регламент (ЕС) № 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз (ОВ L 174, 26.6.2013 г., стр. 1).
               За целите на настоящото споразумение разпоредбите на регламента се четат със следните адаптации:
               
                           а)
                        
                        
                           Исландия и Норвегия не са задължени да правят регионалната разбивка на данните, която се изисква с този регламент.
                        
                     
                           б)
                        
                        
                           Глава 19 от приложение А не се прилага по отношение на Исландия и Норвегия.
                        
                     
                           в)
                        
                        
                           Настоящият регламент не се прилага по отношение на Лихтенщайн.“
                        
                     
         Член 2
   Текстовете на Регламент (ЕС) № 549/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 9 април 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 8 април 2014 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 174, 26.6.2013 г., стр. 1.
   
      (2)  Без отбелязани конституционни изисквания.